ভারতের সংবিধানের প্রস্তাবনা
ভারতের সংবিধানের প্রস্তাবনা হল ভারতের সংবিধানের মুখবন্ধ বা ভূমিকা। এই প্রস্তাবনা বা উদ্দেশিকা সংবিধানের মূলনীতি উপস্থাপন করে এবং এর কর্তৃত্বের উৎস নির্দেশ করে। এটি ২৬ নভেম্বর ১৯৪৯ সালে গণপরিষদ দ্বারা গৃহীত হয়েছিল এবং ২৬ জানুয়ারী ১৯৫০ তারিখে কার্যকর হয়েছিল, যা ভারতের প্রজাতন্ত্র দিবস হিসাবে পালিত হয়। ভারতীয় জরুরি অবস্থার সময় তৎকালীন প্রধানমন্ত্রী ইন্দিরা গান্ধী দ্বারা এটি সংশোধন করা হয়েছিল ও প্রস্তাবনায় "সমাজতান্ত্রিক" এবং "ধর্মনিরপেক্ষ" শব্দ যোগ করা হয়েছিল। ভারত দেশটি গঠন করা হয় একটি ধর্ম নিরপেক্ষ দেশ হিসাবে ১৯৪৭ সালে ।